Universis et singulis Christi fidelibus presentes litteras inspecturis seu audituris auribus divina miseracione episcopus Aboensis salutem in Domino sempiternam. Licet de cuius munere venit, ut sibi ac fidelibus suis digne et laudabiliter servatur de abundancia pietatis sue, que merita supplicacionum et vota bene sperantibus multo majora tribuit quam valeant promereri, nihilominus nos Domino populum acceptabilem reddere volentes et desiderantes, ut capella Ylmola, ad honorem beate Anne et sancti Jacobi apostoli, per nos anno Domini mdxvj die vj mensis Junii solenniter consecrata, debitis frequentetur honoribus, omnibus penitentibus et confessis, qui in festivitatibus predictorum sanctorum et in anniversario dedicacionis ejus die singulis dominicis diebus seu aliis per annum principalioribus solennitatibus causa devocionis et oracionis capellam visitaverint ante dictam aut dominica officia ibidem erudientes pro nostro ecclesiarumque nostrarum statu felici et quieto, pro pace totius christianitatis aëris congruitate Deum pre exorauerunt seu cemiterium ejusdem orando pro fidelium animabus circumierint aut angelicam salutacionem in matutina et serotina pulsacione flexis genibus trina vice dixerint seu ad fabricam et sustentacionem prefate capelle manus porrexesint adiutrices, quocies premissa vel aliquid promissorum devote fecerint, toties de omnipotentis Dei misericordia beatorumque Petri et Pauli apostolorum meritis et auctoritate confici xl dierum indulgencias de iniumtis eis penitenciis misericorditer in Domino relaxamus. Datum apud eandem capellam anno et die predictis nostro sub secreto presentibus appenso.